Source: https://drgereb.hu/gyermektartasdij/
Timestamp: 2020-08-11 07:13:25+00:00

Document:
Home / Gyermektartásdíj
Mennyi a gyermektartásdíj összege?
Korábban a gyermektartásdíj összegét a jövedelemhez viszonyítva, százalékos formában határozta meg a bíróság, azonban az új Polgári Törvénykönyv hatálybalépésével a bíróságok ma már fix összegű tartásdíjat határoznak meg.
A gyermektartásdíj összegéről alapvetően a szülők döntenek, azonban ha nem sikerül megállapodniuk az összegben, akkor ezen kérdésről a bíróság dönt.
A gyermektartásdíj összege gyermekenként általában a tartásdíjra kötelezett szülő átlagos jövedelmének 15-25%-a – a bíróság megállapításától függően.
A gyermektartásdíj megállapításának szempontjai:
Az átlagos jövedelem megállapításánál a bíróság általában a keresetlevél beadását megelőző egy évi összes jövedelmet megvizsgálja, és erre figyelemmel állapítja meg a tartásdíjat.
A bíróság azonban a 15-25%-os sávban a fix összeget a következő szempontokat mérlegelve állapítja meg:
mindkét szülő jövedelmi viszonyai és vagyoni helyzete,
a szülők háztartásában eltartott más – saját, mostoha vagy nevelt – gyerekek száma, illetve azon gyerekek, akikkel szemben a szülőknek tartási kötelezettsége van,
a gyermek saját jövedelme, és
a gyermeknek és rá tekintettel az őt nevelő szülőnek juttatott gyermekvédelmi, családtámogatási, társadalombiztosítási és szociális ellátások.
A bíróság a fenti százalékhatároktól kisebb vagy magasabb összegű gyermektartásdíjat csak kivételes esetben rendel el, ilyen ok, ha azt a gyermek szükségletei ezt indokolják pl. betegség esetén.
Kereseti kérelemben lehet kérni, hogy a bíróság arról is rendelkezzen, hogy a gyermektartásdíj összege évente automatikusan megemelkedjen a KSH által közzétett éves fogyasztói árindex mértékével.
Amennyiben a másik félnek gyermektartásdíj elmaradása van, ne késlekedjen, hiszen tartásdíj iránti igényét csak 6 hónapra visszamenőleg tudja érvényesíteni! Azonnali intézkedés szükséges!
Alapszükségletek:
– lakhatás, élelmezés, ruházkodás, közlekedés
-iskolai foglalkozáson kívüli különórák (pl. nyelvtanulás, sport, kézműves foglalkozás stb.)
-a gyermek egészségügyi állapotával összefüggő kiadások (pl. speciális étkezés, gyógyszerek, gyógytorna, szemüveg, fogszabályzó)
– mobiltelefon, internet, számítógép
Az alapszükségletek olyan költségek, amelyeket a bíróságok többnyire köztudomású ténynek fogadnak fel, így felmerülésüket, összegszerűségüket nem kell külön- külön tételes számlával igazolni.
A magániskolába járó gyermek tandíja attól függően esik a gyermek indokolt szükségletei fogalmába, ha annak indoka a gyermek egészségügyi állapotával függ össze, így pl. azért jár a gyermek alapítványi iskolába, mert fogyatékos vagy autista gyermek.
DE! Csak közös döntés esetén követelhető a gyermektartásdíj részeként a pl. az amerikai, francia magániskola tandíja!
Ugyanígy a bírói gyakorlat szerint luxus kiadásnak számítanak a gyermeknek azon hobbijai, elfoglaltsága, amit csak szintén közös döntés alapján lehet a másik féllel szemben érvényesíteni pl. lovaglás, vitorlázás.
Abban az esetben, ha pl. egészségügyi indok miatt jár a gyermek lovagolni pl. lóterápia, úgy ennek költsége az indokolt költségek körébe esik, így azt a gyermektartásdíj meghatározása körében figyelembe kell venni.
A gyermektartásdíj meghatározásakor figyelembe kell venni a a gyermeknek és rá tekintettel az őt nevelő szülőnek juttatott családtámogatási és szociális ellátásokat.
A két leggyakoribb ellátást az alábbiak szerint kell elszámolni:
1.Családi pótlék:
Mivel a családi pótlék a munkabértől elkülönült juttatás, így azt a gyermeket nevelő szülő oldalán kell elszámolni és a családi pótlék összegével csökkenteni kell a gyermek indokolt szükségletének (pl. élelem, ruhaköltség stb.) a költségét.
2. Családi adókedvezmény:
Mivel az adókedvezmény beépül a munkabérbe, annak összegét a családi pótlékra jogosult szülő oldalán kell elszámolni és az adókedvezménnyel elért munkabér- különbözettel csökkenteni kell a gyermek indokolt szükségteleinek költségét.
Tehát a kiskorú gyermekre tekintettel biztosított juttatásokat (családi pótlék, gyes) nem lehet a saját jövedelemül szolgáló bevételként figyelembe venni.
Nincs helye továbbá a gyermektartásdíj leszállításának önmagában azon az alapon, hogy a bíróság a tartásdíj megállapítása során ezeket a támogatásokat még nem vette figyelembe.
Mely bizonyítékok alapján állapítja meg a bíróság, hogy a gyermektartásdíjra kötelezettnek milyen a teljesítőképessége?
– éves munkáltatói keresetkimutatást alapján
– NAV által elfogadott jövedelemigazolás
– kötelezett tulajdonában lévő cég éves mérlege
– környezettanulmány az életkörülményekről
– tanú- vallomások
– egyéb bizonyítékok pl. fotók, közösségi portálok adattartalma
A jogszabály lehetőséget biztosít arra, hogy amennyiben a körülményekben lényeges változás áll be, úgy a gyermektartásdíj mértékét megváltoztassák, vagy azt megszüntessék. Fontos tudnia, hogy amennyiben időközben kevesebb jövedelemre tud szert tenni, és ez megnehezíti az megélhetést, az még alapvetően nem indokolja, hogy a gyermektartásdíj felemelésre kerüljön. A bíróság az igény megalapozottságát minden esetben alaposan vizsgálja.
Alapvetően a gyermek nagykorúságáig jár az összeg, de ha például érettségi előtt néhány hónappal már betölti a 18. életévét, úgy kitolható a végzettség megszerzéséig ez az idő. Amennyiben továbbtanul, és akár felsőoktatási intézményben, akár OKJ-s szakképesítés keretein belül szakmát kíván szerezni, úgy a nappali tagozaton történő tanulás végéig, azaz az első szakképesítés eléréséig, de maximum 25 éves koráig jár gyermektartásdíj.
Mely esetben nem jár a nagykorú gyermeknek a gyermektartásdíj?
A szülő nem köteles nagykorú, továbbtanuló gyermekét eltartani, ha
A blog fül alatt, további hasznos cikkeket talál a gyermektartásdíjjal kapcsolatban, így arról, hogy hogyan határozható meg a gyermektartásdíj összege, milyen bevételt kell figyelembe venni a gyermektartásdíj megállapításánál vagy mi számít a gyermek alapszükségletének a tartásdíj meghatározásánál!
válás szülői felügyeleti jogJó válóperes ügyvéd gyermekelhelyezésGyermektartásdíj válóperes ügyvédválóperes ügyvéd díjaközös tulajdon megszüntetése házastársak közös ingatlanánválás gyermekelhelyezésadásvétel Budapest ügyvédVálás esetén az utolsó közös lakóhely használatabérleti szerződésgyermektartásdíjvagyonmegosztás váláskorcéges ügyvéd korrekt áronválóperes ügyvéd Budapestválókereset nyomtatványperes ügyekválás meneteadásvételi szerződés korrekt áronadásvétel CSOK ügyvéd Budapestszerződés készítés Budapest ügyvédfizetési meghagyás, követelésbehajtás

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság